 סימן לה - פסול סומא וחרש שוטה וקטן. ובו יד סעיפים:
אשה פסולה וטומטום ואנדרוגינוס פסולים מספק וכל מי שהוא ספק כשר ספק פסול הרי הוא פסול: {הגה: וכל אלו הפסולים פסולים אפי' במקום דלא שכיחא אנשים כשרים להעיד (הרשב''א בתשובה והרמב''ם בפ''ח מה' נזקי ממון וכ''כ הב''י) וכל זה מדינא אבל י''א דתקנת קדמונים הוא דבמקום שאין אנשים רגילין להיות כגון בב''ה של נשים או בשאר דבר אקראי שאשה רגילה ולא אנשים כגון לומר שבגדים אלו לבשה אשה פלונית והן שלה ואין רגילין אנשים לדקדק בזה נשים נאמנות (ת''ה סי' שנ''ג ואגודה פרק י' יוחסין) ולכן יש מי שכתב דאפי' אשה יחידה או קרוב או קטן נאמנים בענין הכאה ובזיון ת''ח או שאר קטטות ומסירות לפי שאין דרך להזמין עדים כשרים לזה ואין פנאי להזמין (מהרי''ק שורש קע''ט ומהר''ם מריזבורג וכלבו סי' קט''ז) והוא שהתובע טוען ברי (מהרי''ק שורש כ''ג) (וע''ל סכ''ח סט''ו בהג''ה):} 